b'\n_START_ARTICLE_\nUniversitetas\n_START_SECTION_\nIstorija\n_START_PARAGRAPH_\nEuropoje pirmaisiais laikomi Italijoje \xc4\xafsteigtas Bolonijos universitetas (1088\xc2\xa0m.), Pranc\xc5\xabzijoje\xc2\xa0\xe2\x80\x93 Pary\xc5\xbeiuje \xc4\xafsteigtas Sorbonos universitetas (apie 1257 m.)._NEWLINE_Pirmasis Lietuvos universitetas\xc2\xa0\xe2\x80\x93 Vilniaus universitetas \xc4\xafkurtas 1579\xc2\xa0m.\n_START_SECTION_\nStrukt\xc5\xabra\n_START_PARAGRAPH_\nUniversitetus sudaro fakultetai \xe2\x80\x93 padaliniai, sudarantys kaip ir atskir\xc4\x85 auk\xc5\xa1t\xc4\x85j\xc4\x85 mokykl\xc4\x85, kur d\xc4\x97stoma nustatyti mokslai._NEWLINE_Henrio Mintsbergo teigimu, universitetai da\xc5\xbenai turi organizacin\xc4\x97s strukt\xc5\xabros konfig\xc5\xabracij\xc4\x85, vadinam\xc4\x85 profesionalia organizacija. Jai b\xc5\xabdinga, kad funkcionavimo dalis didel\xc4\x97, susidedanti i\xc5\xa1 profesional\xc5\xb3, koordinuojama per apmokym\xc4\x85, turi pla\xc4\x8di\xc4\x85 autonomij\xc4\x85. Tokioje strukt\xc5\xabroje taip pat daug tarnautoj\xc5\xb3, ma\xc5\xbea vidurin\xc4\x97s grandies vadov\xc5\xb3, ma\xc5\xbea technostrukt\xc5\xabra. Profesionalai dalyvauja ir administraciniame darbe, tad tokioje organizacijoje da\xc5\xbenai esama \xc4\xafvairi\xc5\xb3 komitet\xc5\xb3.'